Sydney Brenner

Sydney Brenner (13. tammikuuta 1927 – 5. huhtikuuta 2019) oli eteläafrikkalainen biologi. Hän voitti Copley-mitalin vuonna 1991 ja jakoi vuoden 2002 Nobelin lääketieteen palkinnon Horvitzin ja Sulstonin kanssa.

Brenner syntyi Germistonissa, johon hänen juutalaiset vanhempansa olivat muuttaneet Baltian maista. Hän opiskeli Witwatersrandin ja Oxfordin yliopistoissa.

Brenner sai Nobel-palkinnon töistä, jotka liittyivät yksilönkehitykseen ja ohjelmoituun solukuolemaan. Hänen ansioitaan on myös Caenorhabditis-sukkulamadon vakiinnuttaminen kehitysbiologian malliorganismiksi. 

Brenner oli Royal Societyn ja Ranskan tiedeakatemian jäsen. Hän kuului Yhdysvaltain kansalliseen tiedeakatemiaan vuodesta 1977.

Lähteet

Aiheesta muualla 

Solubiologit
Eteläafrikkalaiset tieteilijät
Nobelin fysiologian tai lääketieteen palkinnon saajat
Copley-mitalin saajat
Ranskan tiedeakatemian jäsenet
Vuonna 1927 syntyneet
Vuonna 2019 kuolleet